internet vaartha 145 Views
ఐటి, ఫార్మారంగ కంపెనీల ఒత్తిడి
ముంబై : మార్కెట్లు నష్టాల్లోముగిసాయి. నిఫ్టీ 8200 స్థాయిని దాటింది. నీరసించిన యూరోపియన్‌ మార్కెట్ల ప్రభావం ఎక్కువ కనిపించింది. సెన్సెక్స్‌ గడచిన మూడు వారాలస్థాయికంటే భారీ పతనం చవిచూసింది. ఐటిరంగ కంపెనీల్లోనే అమ్మకాల వత్తిడి ఎక్కువగా ఉంది. ఇన్ఫోసిస్‌, హెచ్‌డిఎఫ్‌సి, ఫార్మా రంగ కంపెనీల షేర్లు ఎక్కువ వత్తిడితెచ్చాయి. హీరోమోటోకార్ప్‌, ఇన్ఫోసిస్‌, ఐటిసి, డా.రెడ్డిస్‌ ల్యాబ్స్‌, హిందూస్థాన్‌ యూనిలీవర్‌, హెచ్‌డిఎఫ్‌సి వంట ివి 2-4శాతం క్షీణించాయి. ఒఎన్‌జిసి, రిలయన్స్‌ ఇండస్ట్రీస్‌,సిప్లా, ఎన్‌టిపిసి టాటాస్టీల్‌ వంటివి 1నుంచి 3శాతం పెరిగాయి. టాటాపవర్‌ కంపెనీ 77 రూపాయలు, ఎన్‌టిపిసి 152, పవర్‌గ్రిడ్‌కార్పొరేషన్‌ 154 ఊపాయలు వద్ద ముగిసాయి. 52వారాల గరిష్టస్థాయిలో ముగిసాయి. ఇంట్రాడే ట్రేడింగ్‌లో కూడా కొంతపెరిగినట్లు కనిపించింది. గ్రాన్యూల్స్‌ కంపెనీ రెండుశాతంపెరిగి 143గా కొనసాగింది. ఆల్ఫాజియో 52వారాలగరిష్టంగా 861వద్ద ముగిసింది. నాలుగురోజుల ర్యాలీ కొనసాగింది. బిఎస్‌ఇ సెన్సెక్‌్‌స 257 పాయింట్లు దిగజారి 26,783 పాయింట్లవద్ద స్థిరపడితే నిఫ్టీ 50 సూచీ 69 పాయింట్లు క్షీణించి 8204 పాయింట్లవద్ద ట్రేడింగ్‌ముగించింది. మిడ్‌క్యాప్‌ 0.5శాతం దిగజారింది. స్మాల్‌క్యాప్‌ సూచీ నిలకడగా కొనసాగింది. మొత్తంగాచూస్తే 1332 కంపెనీలు నష్టాల్లో మునిగితే 1233 కంపెనీలకు లాభాలు వచ్చాయి. ఇన్ఫోసిస్‌ నాలుగుశాతం క్షీణించింది. విద్యుత్‌రంగ షేర్లు ఇంధనరంగ షేర్లు లాభాల్లో ముగిసాయి. ముడిచమురుధరల ఆధారంగా వీటిట్రేడింగ్‌ ఝరిగింది. రిలయన్స్‌, ఒఎన్‌జిసి 1.7 నుంచి 2శాతంచొప్పున పెరిగాయి. ఎఫ్‌ఎంసిజి మేజర్‌ సంస్థలు ఐటిసి, హిందూస్థాన్‌ యూనిలీవర్‌ రుతుపవనాల రాకపై ఆధారపడి ట్రేడింగ్‌ జరిగిది. ఐటిసి, హెచ్‌యుఎల్‌ రెండుశాతం చొప్పున దిగజారాయి. లూపిన్‌ 54 డోసుల యాంటీ బ్యాక్టీరియా ఇంజక్షన్‌ను రీకాల్‌చేస్తోంది. ఉత్పత్తి నిబంధనలు ఉల్లంఘించిందన్న అభియోగాలపై వీటిని వెనక్కు పిలుస్తోంది. సన్‌ఫార్మా, సిప్లా ంటివి 0.6 నుంచి 1.6శాతం చొప్పున పెరిగాయి. డాక్టర్‌ రెడ్డిస్‌ ల్యాబ్స్‌ 1.7శాతం దిగజారింది. విప్రో సంస్థ స్వల్పలాభాలతో ముగిసింది. మౌంటెన్‌ వ్యూకేంద్రంగా ఉన్న ఆథెంటిస్‌ ఇంక్‌ 3డి ప్రిటింగ్‌ టెక్నాలజీ కన్సల్టింగ్‌ సేవల సంస్థతో భాగస్వామ్యం తీసుకుంది. ప్రభుత్వరంగంలోని ఎంఎంటిసి, స్టేట్‌ట్రేడింగ్‌కార్పొరేసన్‌, హిందూస్థాన్‌ కాపర్‌, ఐటిఐ, డ్రెడ్జింగ్‌ కార్పొరేషన్‌, హెచ్‌ఎంటి వంటివి ఏడుశాతం చొప్పున పెరిగాయి. భారత్‌పెట్రోలియం కార్పొరేషన్‌ 2.5శాతం పెరిగింది. ఆర్‌బిఐ విదేశీ సంసథల పెట్టుబడుల పరిమితిని 49శాతంకు పెంచడమే ఇందుకు కీలకం.